Det aller første fotballaget ble grunnlagt av fire ivrige studenter som et alternativ for skolens studenter til NTNUI. Initiativet om en egen sportssatsning ved skolen vekket en kraftig interesse blant de studerende, og det var tydelig at dette ikke lenge kunne holdes på et kompisgjeng-nivå. Siden stiftelsen har klubben vokst raskt og stødig, mye på grunn av et stort engasjement blant spillere, trenere, ledere og øvrige tilknyttet klubben. Oppslutningen rundt klubben har de senerst årene blitt gjenspeilet gjennom dobbeltseire i den prestisjetunge konkurransen Klubben i mitt hjerte, både i 2011 og 2012, hvor blant andre nevnte NTNUI ble slått.